cyanic-selkie/wikianc huggingface dataset:
อายชีลด์ 21 ไอ้หนูไต้ฝุ่นมะกันบอล
เนื้อเรื่อง
หลังจากพ่ายแพ้ไปในการแข่งขันฤดูใบไม้ผลิไปแล้ว ทีมโรงเรียนเดมอนได้เตรียมตัวเพื่อแข่งขันในฤดูใบไม้ร่วงซึ่งเป็นการแข่งขันที่สำคัญที่สุดเพราะทีมที่ชนะจะได้ไปแข่งขันในศึก "คริสต์มาสโบว์ล" กับทีมที่ชนะในเขตคันไซ ฮิรุม่า คุริตะ และเซนะได้ค่อยๆสร้างทีมเดมอนทีละเล็กละน้อย โดยมีรีซีฟเวอร์อย่าง ไรมอน ทาโร่ หรือมอนตะ อดีตนักกีฬาเบสบอลที่ถนัดแค่การรับลูกเพียงอย่างเดียว คิกเกอร์ที่ก่อตั้งมากับพวกฮิรุม่าอย่าง ทาเคคุระ เก็น หรือ มุซาชิ ไลน์อย่างสามพี่น้อง หา หาประกอบด้วย จูมอนจิ คาซึกิ, คุโรกิ โคจิ และโทงาโน่ โชโซ กับ โคมุซึบิ ไดคิจิ ที่มาฝากตัวเป็นลูกศิษย์ของคุริตะ  ยูคิมิสึ มานาบุ ที่ไม่เก่งกีฬาแต่ถนัดเรื่องการวางแผนและการมองแผนการเล่นของฝ่ายตรงข้าม  ทาคิ นัตสึฮิโกะ ที่เป็นตัวไทเอนด์ พร้อมกับน้องสาวอย่าง ทาคิ สึซึนะ ที่เป็นกัปตันเชียร์ลีดเดอร์ของทีม  รวมทั้งอิชิมารุ เท็ตสึโอะที่ควบสองชมรม  และนอกจากนี้ยังมีตัวช่วยจากชมรมบาสที่ถูกฮิรุม่าข่มขู่มาอย่าง ยามาโอกะ เคนตะ กับ ซาทาเกะ โยเฮ  และจากชมรมซูโม่อย่าง โอมาซาดาเกะ ฟูโตชิ และมีเทรนเนอร์ที่เคยเป็นอาจารย์ของพวกฮิรุม่าสมัยมัธยมต้นอย่าง โดบุโรคุ ซาคากิ  รวมทั้งผู้จัดการทีม อาเนซาคิ มาโมริ ที่เป็นเพื่อนสมัยเด็กของเซนะที่แก่กว่าเซนะหนึ่งปี ในศึกการแข่งขันกับโรงเรียนเทย์โคคุ เดมอนได้รับการฝึกสอนจากทีมออลสตาร์ แมนทูแมน คือเซนะสอนโดยชิน เซจูโร่ คุริตะ= กาโอ มอนตะ = อิ๊กคิว ยูคิมิตสึ = เท็ตสึมา ทาคิ=อาคาบะ  อิชิมารุ=ริคุ โคะมุซึบิ=โอทาวาระ จูมอนจิ=คาเคอิ  คุโรกิ=มิซึมาจิ  โทงาโน่=บัมบ้า  แล้วจึงเริ่มการฝึกสุดโหดจากโค้ชแมนทูแมน โดยที่ทุกคนทุ่มเต็มที่กับการฝึก  แต่มอนตะซึ่งคิดถึงคุณฮอนโจคนที่ซึ่งเคารพ ต้องมาแข่งกับตัวเองโดยไม่ได้แข่งกับฮอนโจ มาซารุ แต่แข่งกับลูกของเขา ฮอนโจ ทากะ มอนตะจึงได้บอกกับฮิรุม่าโดยส่งอีเมลล์โดยจะขอออกจากทีม เผอิญว่าเซนะรู้เรื่องนี้จึงไปตามมอนตะ แล้วจึงคุยกัน  แต่ทว่าระหว่างที่พูดเซนะเผลอไปทำถุงมือที่คุณฮอนโจ มาซารุให้กับมอนตะตกลงไปที่ใต้สะพานแล้วรถบรรทุกก็เหยียบถุงมือนั่นจนยับเยิน มอนตะจึงต่อยเซนะแล้วมอนตะจึงโกรธเซนะไปพักหนึ่ง แต่เซนะเป็นคนรักเพื่อนจึงวิ่งตระเวนหาถุงมือคนที่เคยแข่งกับมอนตะมาทั้งหมดแม้คนนั้นจะอยู่ที่ไหนก็ตาม  มอนตะจึงคิดได้แล้วขอบคุณเซนะ แล้วโยนถุงมือที่คุณฮอนโจ มาซารุให้มาลงทะเลเพื่อที่ตัวเองจะได้สู้กับลูกของเขาฮอนโจทากะได้อย่างเต็มที่และก็จะเหนือกว่าเขาให้ได้
ฉากในเรื่อง
ริอิจิโร อินะงะกิได้กล่าวว่าฉากในการ์ตูนเรื่องนี้ได้สร้างจากบริเวณชานเมืองของกรุงโตเกียว ประเทศญี่ปุ่น  ซึ่งเป็นที่ที่ตนเองอาศัยอยู่
ตำแหน่งการเล่นในอเมริกันฟุตบอล
- เซ็นเตอร์ (C) - ไรท์การ์ด (RG) - เลฟท์การ์ด (LG) - ไรท์แท็กเกิ้ล (RT) - เลฟท์แท็กเกิ้ล (LT)
ตัวละครในทีมเดมอน เดวิลแบ๊ทส์
ดูตัวละครได้ใน ตัวละครในทีมเดมอน เดวิลแบ๊ทส์
ตัวละครหลักอื่นๆ
ผู้เล่น MVP ของโตเกียวอัจฉริยะผู้มุมานะ เพอเฟ็คท์เพลเยอร์ ที่ใคร ๆก็ทาบไม่ติด เป็นคนที่ใคร ๆก็ไม่คิดทาบรัศมี ตำแหน่งไลน์แบ็คเกอร์ในทีมโอโจไวท์ไนท์ ตามติดมาด้วยอาวุธสุดแกร่งอย่าง"ไทรเดนต์ แทคเกิ้ล"ที่ใคร ๆก็หวั่นในความรุนแรงของมัน แต่ก็ต้องมาพ่ายแพ้ให้กับ "อายชีลด์ 21" จึงมุฝึกมาตลอดเพื่อคว้าชัยชนะจากศึกรันเนอร์ความเร็วแสงแต่ในทางกลับกันก็เป็นคนที่บื้อเรื่องเทคโนโลยีแบบสุดๆ จับสิ่งไหนที่เป็นเทคโนโลยีก็มีอันต้องวายวอดไปเสียทุกเครื่อง
รีซีฟเวอร์ทีมโอโจ ไวท์ไนท์ ที่มีความสูงเป็นอาวุธ เป็นคนเดียวในทีมที่เอาตัวไปทาบรัศมีกับชิน อัจฉริยะของทีม เป็นดาราที่สาว ๆ ชื่นชอบ และได้รับการยกย่องว่าเป็นมือหนึ่งของทีมเสมอ ทำให้ตัวเขาเองรู้สึกไม่สบายใจ จึงฝึกหนัก พยายามให้ตัวเองได้เป็นมือหนึ่งของทีม
ควอเตอร์แบ็คสิงห์ปืนไวแห่งทีมเซย์บุ ไวลด์กันส์แมน ผู้ไม่ประสงค์จะเอ่ยนาม สถิติความเร็วในการปาลูกเร็วที่สุดในญี่ปุ่น ซึ่งมีความแม่นยำสุดเป็นอย่างมาก และยังไม่เคยมีใครที่บลิตซ์ (รวบตัวก่อนส่งลูก) คิดได้เลยแม้แต่คนเดียว
หัวรถจักรไร้เทียมทานทีมเซย์บุ ไวลด์กันส์แมน รีชีฟเวอร์ที่รักษาเส้นทางพาสรูทของตัวเองได้ยอดเยี่ยม แท็คทีมกับคิด ทำให้เป็นการพาสที่ไร้เทียมทาน จึงถูกยกย่องให้เป็นทีมรุกสุดแกร่งในโตเกียว
รันนิ่งแบ็คความเร็วแสงทีมเซย์บุไวลด์กันส์แมนที่มี"โรดิโอ ไดรฟ์"เป็นท่าไม้ตายที่สามารถเร่งสปีดความเร็วแสงได้ในพริบตา ซึ่งเป็นอาจารย์สอนเทคนิควิ่งให้กับ "เซนะ"จนเซนะพัฒนาฝีเท้าตัวเองจากการเป็นเบ๊คนอื่นมาเป็น "อายชิลด์ 21" ในที่สุด
อัจฉริยะในรอบ100ปีแห่งทีมเทพไร้พ่ายชินริวจิ นาคา ผู้ที่ทำให้โอโจยุคทองพ่ายแพ้ย่อยยับใน5นาทีก่อนจบการแข่งขัน มีอิมพัลส์(ประสาทการตอบโต้)ความเร็วแสง เห็นปุ๊บตอบโต้ปั๊บ เป็นจุดที่ทำให้เขาเป็นผู้เล่นที่เก่งกาจอย่างไร้ที่ติ
อัจฉริยะอีกคนในทีมชินริวจิ นาคา เด็กร่างเล็กที่ใช้คุณสมบัติของตัวเองเข้าโควตาของทีมไร้พ่ายอย่างชินริวจิได้ ปีศาจแห่งศึกกลางหาว ที่ไม่ยอมยกเกียรตินี้ให้ใครเด็ดขาด และใช้การประกบพื้นฐานของคอนเนอร์แบ็คอย่างวิ่งถอยหลังได้น่าขนลุกและไร้คำบรรยาย
คิกเกอร์ทีมบันโดะ สไปเดอร์ ที่เตะ TFP ในสถิติ 100% เตะได้ละเอียดอ่อนและเพอเฟ็กค์สุด ๆ ผู้ประกาศตัวว่าจะเป็น No.1 ของคิกเกอร์ให้ได้(จริงๆเป็นNo.2 No.1คือ ทาเคคุระ เก็น(มุซาชิ)ของเดวิลแบท)
ไลน์แมนทีมฮาคุซู ไดโนซอร์ที่แข็งแกร่งทีสุดในญี่ปุ่นแข่งกับทึมไหนทำเอาควอเตอร์แบ็คทีมนั้นเข้าโรงพยาบาลไปทุกรายที่ถึงกับทำบัมบ้าไลน์แมนสุดแกร่งของทีมไทโยสฟริงค์สลบไปถึงต้องหามออกจากสนามระหว่างแข่งจนทีมไทโยสฟริงค์กลัวกาโอจนสละสิทธิ์การแข่งขัน
เป็นลูกครึ่งที่มีสายเลือดของบิดาอดีตมาเฟียอิตาลีอยู่ มีอำนาจปกครองผู้คนเกินกว่าจะคาดคิด มากซะจนน่าแหยง คติพจน์ประจำใจคือ "ปลาใหญ่กินปลาเล็ก" ชายสุดเนี้ยบที่ชื่นชอบสูทอิตาลี และโคล่าขวด ผู้ชายคู่กับอำนาจ ผู้หญิงคู่กับความรัก
ผู้ที่ถูกบังคับเข้าชมรมอเมริกันฟุตบอลของเทย์โคคุ ทั้งๆที่ไม่ได้อยากเล่นเลยแม้แต่น้อย แต่ด้วยฝีมือการปาที่นุ่มนวล จึงทำให้ถูกชักชวนเข้าชมรมโดยทากะ
เคยไปเรียน ม.ต้นที่อเมริกา และได้พบกับอายชีลด์ 21 ตัวจริง
ยูกิโอ เกมกลคนอัจฉริยะ ศึกปริศนาด้านมืด
ภาพยนตร์นี้ได้ออกฉายครั้งแรกในโรงภาพยนตร์ที่ประเทศญี่ปุ่นในวันที่ 23 เมษายน พ.ศ. 2559 ที่สหรัฐอเมริกาและแคนาดาในวันที่ 27 มกราคม พ.ศ. 2560 ที่ประเทศออสเตรเลียในวันที่ 2 กุมภาพันธ์ พ.ศ. 2560 และที่ประเทศไทยในวันที่ 20 เมษายน พ.ศ. 2560 นี้ถือเป็นครั้งที่สี่ของภาพยนตร์เกมกลคนอัจฉริยะที่ได้ออกฉายในโรงภาพยนตร์หลังจาก ยูกิโอ (พ.ศ. 2542), เกมกลคนอัจฉริยะ เดอะมูฟวี่ บทพีระมิดแห่งแสง, และยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต
ผู้สร้างเกมกลคนอัจฉริยะ คาซูกิ ทากาฮาชิ ได้ปล่อยมังงะที่มีตอนเดียวในชื่อว่า ทรานส์เซนด์ เกม บนโชเน็งจัมป์รายสัปดาห์ ซึ่งเป็นเรื่องราวอารัมภบทสองส่วนที่ตั้งอยู่ระหว่างตอนจบของมังงะ เกมกลคนอัจฉริยะ และจุดเริ่มต้นของ ศึกปริศนาด้านมืด ส่วนที่หนึ่งเผยแพร่ในฉบับที่ 19 เมื่อวันที่ 11 เมษายน พ.ศ. 2559 และส่วนที่สองเผยแพร่ในฉบับที่ 20 เมื่อวันที่ 18 เมษายน พ.ศ. 2559
การตอบรับ
ศึกปริศนาด้านมืด ได้ออกฉายในโรงภาพยนตร์ที่ประเทศญี่ปุ่นถึง 137 แห่งโดยมาแรงติดอันดับที่ 6 ของบอกซ์ออฟฟิศประเทศญี่ปุ่น และทำรายได้ถึง 133,010,600 เยน (ประมาณ 1,200,000 ดอลลาร์สหรัฐ) ในช่วงสุดสัปดาห์แรก ภาพยนตร์เรื่องนี้ทำรายได้มากกว่า 800,000,000 เยน (ประมาณ 7,500,000 ดอลลาร์สหรัฐ) หลังจากการฉายภาพยนตร์จบลง ในระหว่างการฉายภาพยนตร์ 4DX และ MX4D ได้ทำรายรวมทั้งหมดถึง 1,000,000,000 เยน (ประมาณ 9,000,000 ดอลลาร์สหรัฐ) ในสหราชอาณาจักรภาพยนตร์ทำรายได้รวมถึง 141,065 ดอลลาร์สหรัฐ ที่ประเทศออสเตรเลีย 157,175 ดอลลาร์สหรัฐ ที่ประเทศนิวซีแลนด์ 16,680 ดอลลาร์สหรัฐในช่วงสุดสัปดาห์แรก และที่สหรัฐอเมริกาทำรายได้รวมทั้งหมด 1,015,339 ดอลลาร์สหรัฐ
แคต เดอลูนา
แคต เดอลูนา (Kathleen Emperatriz DeLuna) เกิดเมื่อวันที่ 14 พฤศจิกายน ค.ศ. 1987 ในย่านบร็องซ์ นิวยอร์ก เป็นนักร้องอเมริกันเชื้อสายโดมินิกัน ร้องเพลงแนวอาร์แอนด์บี แด๊นซ์ฮอลล์ เซ็นสัญญากับค่าย อีพิกเรคคอร์ดส/GMB เปิดตัวด้วยซิงเกิล “ไวน์อัพ” (Whine Up) มีผลงานอัลบั้มแรก ไนน์ไลฟส์ (9 Lives) ในแนวป็อป และ แดนซ์ฮอลล์
อ้างอิง
1987
สหพันธ์กีฬาดัดแปลงอันดอร์รา
สหพันธ์กีฬาดัดแปลงอันดอร์รา (Federació Andorrana d'esports adaptats, FADEA, Andorran Adapted Sports Federation, รหัสไอโอซี: AND) เป็นคณะกรรมการพาราลิมปิกแห่งชาติที่เป็นตัวแทนของประเทศอันดอร์ราสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ออร์ดิโน ประเทศอันดอร์รา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอันดอร์ราเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
กีฬาฟุตบอลในโอลิมปิกฤดูร้อน
กีฬาฟุตบอลในโอลิมปิก (Football at the Summer Olympics) การแข่งขันฟุตบอลโอลิมปิกเริ่มขึ้นครั้งแรกในโอลิมปิกฤดูร้อน 1900 โดยกำหนดให้นักกีฬามาจากนักฟุตบอลสมัครเล่น เริ่มแรกอังกฤษได้เหรียญทองในปี 1900 1908 และ 1912 หลังจากนั้นก็ไม่ได้เหรียญทองอีกเลย ฮังการีเคยครองเหรียญทองปี 1964 และ 1968 โดยทำสถิติชนะรวด 18 นัด  อุรุกวัยก็เป็นอีกทีมที่ชนะสองครั้งติดต่อกันในปี 1924 และ 1928 ในปี 1996 ไนจีเรียสามารถครองเหรียญทองได้ ส่วนฟุตบอลหญิงในกีฬาโอลิมปิกเริ่มมีขึ้นในปี 1996 ที่สหรัฐอเมริกา และเจ้าภาพก็ได้ครองเหรียญทองเป็นประเทศแรก
ในปี 1992 คณะกรรมการโอลิมปิกสากลอนุญาตให้นักกีฬาอาชีพลงแข่งขันในกีฬาโอลิมปิกได้ ดังนั้นกีฬาฟุตบอลจึงเปลี่ยนกฎให้นักกีฬาอาชีพลงเล่นได้ โดยมีข้อบังคับว่า ทีมชายจะต้องมีอายุต่ำกว่า 23 ปี และอนุญาตให้แต่ละทีมมีผู้เล่นที่อายุเกินได้ 3 คนเท่านั้นจากจำนวนรายชื่อผู้เล่น 18 คน ที่ส่งมา ส่วนฟุตบอลหญิงมีกฎบังคับว่า ผู้เล่นต้องมีอายุไม่ต่ำกว่า 16 ปี ซึ่งต่างจากรายการระดับเมเจอร์ในนามทีมชาติ ที่ไม่จำกัดอายุ เป็นรูปแบบระดับกึ่งเยาวชนในนามทีมชาติ
การแข่งขันของทีมชาย
โควต้าในแต่ละโซนมีดังนี้
การแข่งขันของทีมหญิง
โควต้าในแต่ละโซนมีดังนี้
ทีมชาย
หมายเหตุ
ทีมหญิง
หมายเหตุ
วัดเทียนโห่ว
วัดเทียนโห่ว (乐圣岭天后宫/樂聖嶺天后宮, ทับศัพท์เป็น Thean Hou Temple) หรือ วัดทินเห่า เป็นวัดศาสนาพื้นบ้านจีนบูชาม่าโจ้ว ตั้งอยู่ในกัวลาลัมเปอร์ ประเทศมาเลเซีย วัดมีเนื้อที่ 1.67 acre บนเขารอบซันไฮต์ (Robson Heights) ในโลโรงเบลลามี (Lorong Bellamy) เหนือถนนซาเย็ด ปูตรา วัดสร้างแล้วเสร็จในปี 1987 และเปิดอย่างเป็นทางการในปี 1989 วัดนี้สร้างขึ้นโดยชุมชนชาวไหหลำที่อาศัยในมาเลเซียบนพื้นที่ของสมาคมไหหลำเซลาโงร์และเขตสหพันธรัฐ (Selangor and Federal Territory Hainan Association; มาเลย์:Hainan Selangor and Wilayah Persekutuan; จีน:雪隆海南会馆/雪隆海南會館) ปัจจุบันเป็นหนึ่งในวัดที่ใหญ่ที่สุดในเอเชียตะวันออกเฉียงใต้
โถงของวัดประกอบด้วยแท่นบูชาสามแท่นตามเทพเจ้าทั้งสามองค์ โดยทางขวาเป็นของพระโพธิสัตว์กวนอิม, ตรงกลางเป็นของม่าโจ้ว และทางซ้ายเป็นของจุ้ยบ้วยเนี้ย นอกจากนี้ตรงกลางของโถงยังมีจุดบริการเสี่ยงเซียมซี ถึงแม้วัดนี้เป็นวัดม่าโจ้ว แต่ในปัจจุบันผู้คนนิยมบูชาพระโพธิสัตว์กวนอิมในวัดนี้เช่นกัน
ประวัติศาสตร์
วัดเริ่มก่อสร้างในปี 1981 แล้วเสร็จในปี 1987 ด้วยมูลค่าก่อสร้าง 17 ล้านริงกิต เปิดสู่สาธารณชนอย่างเป็นทางการในวันที่ 3 กันยายน 1989 โดยในวันที่ 16 พฤศจิกายน 1985 ได้อัญเชิญม่าโจ้วประดิษฐานในวัด, ในวันที่ 19 ตุลาคม 1986 ได้อัญเชิญพระโพธิสัตว์กวนอิมประดิษฐานในวัด และในวันที่ 16 พฤศจิกายน 1986 ได้อัญเชิญจุ้ยบ้วยเนี้ยประดิษฐานในวัด
มหาวิทยาลัยนอร์ท
มหาวิทยาลัยนอร์ท อาจหมายถึง
ชัวร์ออดิโอ
ชัวร์ เอนเทอร์เทนเม้นท์ (อังกฤษ : Sure Entertainment) หรือในอดีตคือ ชัวร์ออดิโอ (อังกฤษ : Sure Audio) เป็นค่ายเพลงและเป็นบริษัททำธุรกิจเกี่ยวกับ ดนตรีลูกทุ่ง บริหารค่ายโดย วิวรรธน์ ไทยวัฒนานนท์ ปัจจุบันเปลี่ยนชื่อเป็น ชัวร์ เอนเทอร์เทนเมนท์ เพื่อขยายงานให้กว้างขึ้น โดยรับหน้าที่ผลิต จัดจำหน่าย ทำงานอีเวนท์ กิจกรรมพิเศษและผลิตคอนเทนท์ใหม่ๆ ในนิวมีเดียอีกด้วย
เดิมค่ายชัวร์ออดิโอ เริ่มผลิตผลงานเพลงมาตั้งแต่เป็นร้านจำหน่ายเครื่องใช้ไฟฟ้าในจังหวัดนครปฐม โดยมีงานเพลงชุดแรก "คิดอยู่เหมือนกัน" ขับร้องโดย วินัย พันธุรักษ์ และปี พ.ศ. 2520 ได้ผลิตผลงานเพลงที่สร้างความฮือฮาคือ เพลงเก่าของครูสุรพล สมบัติเจริญ ขับร้องใหม่โดย พร ไพรสณฑ์ โดยตลับเทปจะมีระบบแยกเสียงดนตรี กับเสียงร้องคนละฝั่ง ซ้าย-ขวา ซึ่งถือเป็นชุดแรกของวงการ ก่อนที่จะมีคาราโอเกะในปัจจุบัน
หลังจากนั้นได้ผลิตผลงานเพลงและศิลปินคุณภาพด้วยตนเอง ปัจจุบันมีนักร้องในสังกัด อาทิ มนต์สิทธิ์ คำสร้อย, ไอดิน อภินันท์ , อั้ม นันทิยา , ไชโย ธนาวัฒน์ , ศักดา คำพิมูล , สาวแย้ เจติยา , ตุ้ม จ่านกร้อง ฯลฯ
ในด้านการจัดจำหน่าย เคยจัดจำหน่ายเทปเพลงให้ค่ายรถไฟดนตรีในยุคแรกๆ อาทิ จำรัส เศวตาภรณ์ ในชุด "นกเจ้าโผบิน", สาว สาว สาว ชุด "ประตูใจ", ภูสมิง หน่อสวรรค์ ชุด "ลองรักอีกครั้ง" ฯลฯ และเคยจัดจำหน่ายอัลบั้มชุด "เมตตาธรรม" เพื่อนำรายได้สมทบกองทุนเพื่อเด็กไทย ในปี พ.ศ. 2528 นอกจากนี้ก็ยังจัดจำหน่ายเพลงของ พุ่มพวง ดวงจันทร์ ชุดลูกทุ่งพันล้านดนตรีจีน ในปี พ.ศ. 2529 มีเพลงดังๆ เช่น ธรรมชาติโหด, สาวบีเอ็ม , ทุ่งนางคอย ฯลฯ
ศิลปินในสังกัด
ศิลปินนักร้องในปัจจุบัน
ศิลปินนักร้องในอดีต
เสน่ห์ เชาว์สุรินทร์
เสน่ห์ เชาว์สุรินทร์ (26 มกราคม พ.ศ. 2495 – ) เป็นนักฟันดาบสากลชาวไทย ผู้ซึ่งเข้าแข่งขันทั้งประเภทบุคคลและประเภททีม ในรายการเอเป้ที่โอลิมปิกฤดูร้อน 1976 และเคยดำรงตำแหน่งที่ปรึกษา 11 ของบริษัท ท่าอากาศยานไทย จำกัด (มหาชน)
ประวัติ
เสน่ห์ เชาว์สุรินทร์ ได้เข้าแข่งขันฟันดาบสากลเอเป้ทั้งในประเภทบุคคลและประเภททีม ในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์ และ สุทธิพงษ์ สันติเทวกุล
ในเดือนกันยายน พ.ศ. 2550 เสน่ห์ เชาว์สุรินทร์ ซึ่งดำรงตำแหน่งรองกรรมการผู้อำนวยการใหญ่ (สายงานอำนวยการ) ได้เป็นหนึ่งในผู้ทำการสมัครชิงตำแหน่งกรรมการผู้อำนวยการใหญ่ บริษัท ท่าอากาศยานไทย จำกัด (มหาชน) โดยทางเว็บไซต์สยามธุรกิจ กล่าวถึงเขาว่า เป็นผู้มีความใจเย็น สุขุมรอบคอม มีวิสัยทัศน์ รวมถึงเป็นนายกสโมสรการท่าอากาศยานแห่งประเทศไทยมา 2 สมัย
ส่วนในปี พ.ศ. 2552 เสน่ห์ เชาว์สุรินทร์ ได้ทำหน้าที่เป็นหัวหน้าคณะทำงานในการศึกษาแนวทางการฟื้นฟูให้แก่ท่าอากาศยานไทย เนื่องจากความไม่สงบทางการเมือง และเดือนตุลาคม ของปีเดียวกันนี้ เขาได้มีส่วนต่อการวางแผนดำเนินงานในส่วนภูมิภาคให้แก่บริษัท ใน พ.ศ. 2553 เสน่ห์ เชาว์สุรินทร์ ได้ทำหน้าที่เป็นตัวแทนจากท่าอากาศยานไทย โดยเป็นประธานในการพิจารณาเจรจาต่อยูเอชกรุ๊ป เพื่อขอปรับแก้สัญญาว่าจ้าง ที่ซึ่งเขาได้ลาออกจากตำแหน่งกรรมการโรงแรมท่าอากาศยานสุวรรณภูมิ
เสน่ห์ เชาว์สุรินทร์ เกษียณอายุราชการใน พ.ศ. 2555 โดยมีงาน​เลี้ยง​เกษียณอายุราช​การ​ที่จังหวัดเชียงใหม่ ตำแหน่งสุดท้ายที่เขาดำรงก่อนเกษียณคือ ที่ปรึกษาระดับ 11 ซึ่งมี ม.ล.ปนัดดา ดิศกุล ผู้ว่าราชการจังหวัดเชียงใหม่เป็นประธาน
ไอศกรีมทอด
thumb|ไอศกรีมทอด ราด[[ช็อกโกแลต]]
ไอศกรีมทอด (Fried ice cream) เป็นของหวานชนิดหนึ่ง ซึ่งทำจากแป้งยัดไส้ไอศกรีม แช่ให้เย็นจนไส้แข็ง, แล้วนำไปลงทอดในน้ำมันจนผิวเหลืองกรอบ (แต่ภายในยังไม่ละลาย) และมักราดด้วยนมข้นหวาน คาราเมล หรือช็อกโกแลต ก่อนรับประทาน, ซึ่งในประเทศไทย จะสามารถหาซื้อไอศกรีมทอดได้ทั่วไปตามรถเข็นขายอาหาร และก็มีทำจำหน่ายบ้างในร้านไอศกรีมบางแห่ง
ไอศกรีมที่เป็นไส้ในไอศกรีมทอดนั้น สามารถเป็นไอศกรีมรสใดก็ได้, แต่จะต้องแช่เย็นอยู่ในอุณหภูมิที่ต่ำมาก (ต่ำกว่าอุณหภูมิปกติที่จำเป็นต้องใช้เพื่อแช่ไอศกรีมตัก) และจะใช้เวลาทอดเพียงสั้นๆ ด้วยน้ำมันร้อนจัด เพื่อให้แป้งที่ห่อไอศกรีมกรอบ โดยที่ไส้ไอศกรีมภายในไม่ละลาย และจะต้องจัดใส่ถ้วยทันทีหลังจากสะเด็ดน้ำมันเป็นเวลาสั้นๆ เพื่อให้ผิวนอกยังคงความกรอบ และไส้ไอศกรีมภายในยังคงรูปอยู่ ขณะรับประทาน
ซูเปอร์จูเนียร์-เอ็ม
ซูเปอร์จูเนียร์ เอ็ม (Super Junior-M) เป็นกลุ่มย่อยลำดับที่ 3 ของซูเปอร์จูเนียร์ และนับเป็นกลุ่มดนตรีนานาชาติกลุ่มแรกในอุตสาหกรรมดนตรีของประเทศจีน ที่มีสมาชิกจากทั้งจีนและเกาหลีใต้ ประกอบไปด้วยสมาชิกจากซูเปอร์จูเนียร์จำนวน 7 คนคือ หานเกิง(หัวหน้ากลุ่ม), ดงแฮ, ซีวอน, รยออุค, คยูฮยอน, ซองมิน และ อึนฮยอก และสมาชิกนอกวงอีก 2 คน คือ เฮนรี่ และ โจวมี่ โดย ซองมิน และ อึนฮยอก ได้ถูกเพิ่มเข้าในยูนิตนี้ตอนอัลบั้มที่ 3 Perfection
ปัจจุบันหานเกิงได้ถอนตัวออกจากหัวหน้าวงซูเปอร์จูเนียร์ เอ็ม และให้ซองมินเป็นหัวหน้าวงแทน และเฮนรี่ก็ได้ออกจากวงเช่นเดียวกัน เนื่องจากหมดสัญญากับทางค่าย
ก่อนการเปิดตัวอย่างเป็นทางการ
ซูเปอร์จูเนียร์ เอ็ม ถูกก่อตั้งขึ้นสืบเนื่องจากความนิยมอย่างล้นหลามของซูเปอร์จูเนียร์ในประเทศจีน เอสเอ็ม เอนเตอร์เทนเม้นท์ ในฐานะต้นสังกัดจึงมีแนวคิดที่ตั้งกลุ่มย่อยเพิ่มขึ้นมาอีก 1 กลุ่มเพื่อบุกตลาดดนตรีในประเทศจีนเป็นการเฉพาะ โดย เอสเอ็ม เอนเตอร์เทนเม้นท์ ได้ประกาศต่อสื่อมวลชนเมื่อวันที่ 2 ตุลาคม พ.ศ. 2550 เกี่ยวกับกลุ่มย่อยที่จะตั้งขึ้น โดยมี ฮันคยอง และ เฮนรี่ ศิลปินฝึกหัด เป็นสองคนแรกที่ถูกวางตัวเอาไว้ว่าจะเป็นสองในเจ็ดสมาชิกของกลุ่มย่อยนี้ หลังจากนั้น 5 เดือน ซีว็อน สมาชิกอีกคนของซูเปอร์จูเนียร์ได้ออกมาพูดถึง การเข้าร่วมกลุ่มย่อยเป็นคนที่ 3 แต่อย่างไรก็ดี รายชื่อสมาชิกของซูเปอร์จูเนียร์ เอ็ม ก็ยังไม่ได้รับการเปิดเผยจนกระทั่งเดือนเมษายน ต่อมา
ในวันที่ 4 - 7 เมษายน พ.ศ. 2551 สมาชิกของ ซูเปอร์จูเนียร์ เอ็ม ได้รับการเปิดเผยผ่านทางสื่อต่างๆ ในรูปแบบคลิปแนะนำตัว ฮันคยอง ถูกเปิดตัวเป็นคนแรกในวันที่ 4 เมษายน วันที่ 5 เมษายน ดงแฮ และ ซีว็อนถูกประกาศว่าเป็นสมาชิกคนที่ 2 และ 3 วันที่ 6 เมษายน เฮนรี่ ถูกประกาศว่าเป็นสมาชิกคนที่ 4 ตามด้วยกยูฮย็อน เป็นคนที่ 5 โจวมี่ ถูกประกาศว่าเป็นสมาชิกคนที่ 6 ในวันที่ 7 เมษายน ตามด้วย เรียวอุค เป็นคนสุดท้าย และวันที่ 8 เมษายน คลิปเปิดตัวของสมาชิกทั้ง 5 และแขกรับเชิญอีก 2 คนได้ถูกเปิดขึ้น ซึ่งวันนั้นเป็นวันเปิดตัวอย่างเป็นทางการของ ซูเปอร์จูเนียร์ เอ็ม ด้วย คลิปดังกล่าวมีผู้เข้าชมกว่า 14 ล้านคน ภายใน 5 วัน หลังจากถูกปล่อยออกมา
ที่มาของชื่อ ซูเปอร์จูเนียร์ เอ็ม
ก่อนที่มาจะเป็น ซูเปอร์จูเนียร์ เอ็ม นั้น เอสเอ็ม เอนเตอร์เทนเม้นท์ เคยตั้งชื่ออย่างไม่เป็นทางการของกลุ่มย่อยนี้ว่า ซูเปอร์จูเนียร์ ไชน่า (Super Junior-China) จนกระทั่งเมื่อวันที่ 3 เมษายน พ.ศ. 2551 เอสเอ็ม เอนเตอร์เทนเม้นท์ได้ประกาศชื่ออย่างเป็นทางการออกมา ซึ่งก็คือ ซูเปอร์จูเนียร์ เอ็ม นั่นเอง
ตัวอักษรเอ็ม(M) นี้มาจากคำว่า แมนดาริน(Mandarin) ซึ่งก็คือ ภาษาจีนกลางนั่นเอง การตั้งชื่อเช่นนี้ ก็หมายถึงจุดมุ่งหมายของการตั้งกลุ่มย่อย ซูเปอร์จูเนียร์ เอ็ม ซึ่งก็คือ การบุกตลาดอุตสาหกรรมเพลงจีน ซึ่งไม่ได้จำกัดแค่ประเทศจีนแต่เพียงเท่านั้น
นอกจากนี้ ตัวอักษรเอ็ม(M)ยังสามารถสื่อถึงเหตุผลอื่นได้อีก เช่น เป็นตัวอักษรแรกของชื่ออัลบั้มของพวกเขาซึ่งก็คือ Me(ภาษาจีน: 迷)ซึ่งมีความหมายว่า เสน่ห์ หรือ แฟน ในภาษาจีนกลาง ในที่นี้ หมายถึง ความต้องการของ ซูเปอร์จูเนียร์ เอ็ม ที่จะเข้าถึงแฟนๆทุกคนนั่นเอง
พ.ศ. 2551 : เปิดตัวสู่สาธารณชนและความสำเร็จ
ซูเปอร์จูเนียร์ เอ็ม เปิดตัวในประเทศจีนเมื่อวันที่ 8 เมษายน พ.ศ. 2551 ที่งาน 8th Annual Music Chart Awards พร้อมๆการปล่อมซิงเกิ้ล "U" พร้อมทั้งมิวสิกวิดีโอ
เมื่อวันที่ 29 สิงหาคม พ.ศ. 2551 ซูเปอร์จูเนียร์ เอ็ม ร่วมกับศิลปินชาวจีนคนอื่นๆ เช่น เฉินหลง และโจลิน ใช่ ได้ร่วมกันขึ้นแสดงในพิธีเปิดคอนเสิร์ต Golden Eagle ครั้งที่ 7 ซึ่งนับการขึ้นแสดงเพลง "U" เป็นครั้งสุดท้าย ก่อนจะเริ่มโปรโมตซิงเกิ้ลที่ 2 ในชื่อเดียวกับอัลบั้ม "Me" โดยขึ้นแสดงซิงเกิ้ลดังกล่าวครั้งแรกในคอนเสิร์ต SMTOWN Live '08 ที่จัดขึ้นที่นครเซี่ยงไฮ้ ประเทศจีน เมื่อวันที่ 13 กันยายน พ.ศ. 2551 ที่ผ่านมา และได้ปล่อยมิวสิกวิดีโอตามออกมาในวันถัดไปทางช่อง Sohu
อัลบั้มที่ 3
ในเดือนกุมภาพันธ์ พ.ศ. 2554 นี้ได้มีอัลบั้มใหม่ชื่ออัลบั้มว่า Perfection เปิดตัวด้วยเพลง Perfection และได้เพิ่มสมาชิกเข้ามาใหม่คือ ซ็องมิน กับ อึนฮย็อก MV เพลงตัวเต็มจะออกว่าที่21 กุมภาพันธ์ พ.ศ. 2554 และจะว่าขายอัลบั้มที่ไต้หวันวันที่25 กุมภาพันธ์ พ.ศ. 2554 **เพิ่มเติมในอัลบั้มนี้จะไม่มีฮันกย็องเพราะเค้าต้องไปทำงานที่จีนในระยะเวลาหนึ่ง**
อัลบั้มที่ 4
ในเดือนมกราคม พ.ศ. 2556 นี้ได้มีอัลบั้มใหม่ชื่ออัลบั้มว่า BREAK DOWN เปิดตัวด้วยเพลง BREAK DOWN และ MV เพลงตัวเต็มออกอากาศวันที่6 มกราคม พ.ศ. 2556 และจะว่าขายอัลบั้มที่ไต้หวัน เพิ่มเติมในอัลบั้มนี้จะไม่มีฮันกย็องเพราะเค้าได้ลาออกจากซูเปอร์จูเนียร์แล้ว
แนวดนตรี
แนวดนตรีของ ซูเปอร์จูเนียร์ เอ็มจัดอยู่ในประเภทป็อป, แดนซ์ และ อาร์แอนด์บี ซึ่งค่อนข้างคล้ายกับ ซูเปอร์จูเนียร์ อย่างไรก็ดี จุดแตกต่างที่สำคัญก็คือ ภาษาที่ใช้ในเพลง ซูเปอร์จูเนียร์ เอ็ม ได้ใช้ภาษาจีนกลางเป็นหลัก และได้มีการนำเพลงฮิตหลายๆเพลงของซูเปอร์จูเนียร์มาขับร้องใหม่เป็นภาษาจีนกลาง อันเนื่องมาจากจุดมุ่งหมายหลักของกลุ่ม ซึ่งอยู่ที่ตลาดเพลงจีนนั่นเอง
เออเรอบรู
เออเรอบรู (Örebro) เป็นเมืองเอกของมณฑลเออเรอบรู ประเทศสวีเดน มีประชากร 107,038 คน ในปี ค.ศ. 2010 ตั้งอยู่บนฝั่งตะวันออกของทะเลสาบเยลมาเรน เป็นสถานที่มีการประชุมครั้งสำคัญหลายครั้ง รวมทั้งการประชุมแห่งชาติใน ค.ศ. 1810 ซึ่งเป็นการรับเลือกมกุฎราชกุมารแห่งสวีเดน ซึ่งต่อมาภายหลังได้ครองราชย์เป็นพระเจ้าชาร์ลที่ 14
เกวิน เดอกรอว์
เกวิน เดอกรอว์ (Gavin DeGraw) เกิดเมื่อวันที่ 4 กุมภาพันธ์ ค.ศ. 1977 เป็นนักร้อง นักแต่งเพลง ชาวอเมริกัน
ประวัติ
เกวิน เดอกรอว์ โตในแถบ Catskills,South Fallsburg, นิวยอร์ก มีผลงานอัลบั้มแรกคือ Chariot ที่มียอดขายมากกว่า 1 ล้านชุด มีเพลงดังอย่าง "I Don't Want to Be" ขึ้นอันดับ 10 ในชาร์ทซิงเกิล 100 อันดับของนิตยสารบิลบอร์ด และออกผลงานชุดที่ 2 คือ Gavin DeGraw ที่ร่วมงานกับโปรดิวเซอร์อย่าง Howard Benson (ที่สร้างความสำเร็จให้กับ My Chemical Romance และ Daughtry) มีซิงเกิลแรกคือ "In Love With A Girl"
อ้างอิง
1977
Leptaleum
Leptaleum เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แถบเมดิเตอร์เรเนียนตะวันออกถึง ซินเจียง และปากีสถาน คาบสมุทรอาหรับ
สปีชีส์ในสกุล ได้แก่:
ปลากระเบนลายเสือ
มีรูปร่างเหมือนปลากระเบนชนิดอื่นในวงศ์เดียวกัน หางยาว โคนหางมีเงี่ยงแหลมมีพิษ 1 หรือ 2 ชิ้น ที่สามารถงอกใหม่ได้เมื่อหลุดหรือหักไป หางไม่มีริ้วหนัง พื้นลำตัวด้านบนสีน้ำตาลเหลือง กลางหลังมีเกล็ดเป็นตุ่มหยาบ ๆ มีจุดดำคล้ายลายของเสือดาวกระจายอยู่ทั่วตัวไปจนปลายหาง อันเป็นที่มาของชื่อ พื้นลำตัวด้านล่างสีขาว หากินตามพื้นท้องน้ำโดยอาหารได้แก่ ปลาขนาดเล็ก, สัตว์หน้าดิน และสัตว์มีเปลือก จะว่ายขึ้นมาหากินบริเวณผิวน้ำบ้างเป็นบางครั้ง มีขนาดความกว้างประมาณ 40 เซนติเมตร หางยาว 1.2 เมตร น้ำหนักตั้งแต่ 3-5 กิโลกรัม
ปลากระเบนลายเสือเป็นปลาน้ำกร่อยที่พบอาศัยอยู่ค่อนมาทางน้ำจืด เป็นปลาที่พบน้อย พบได้ตามปากแม่น้ำ เช่น ปากแม่น้ำเจ้าพระยา, ปากแม่น้ำโขง, แม่น้ำแม่กลอง, ทะเลสาบเขมร และพบได้ไกลถึงปากแม่น้ำบนเกาะบอร์เนียวของอินโดนีเซีย แต่มีรายงานทางวิชาการว่าพบครั้งแรกที่แม่น้ำน่าน
เนื่องจากเป็นปลาที่มีลวดลายสวยงามจึงนิยมเลี้ยงเป็นปลาสวยงามที่มีราคาแพง แต่มักจะเลี้ยงไม่ค่อยรอดเพราะปลามักประสบปัญหาปรับตัวให้อยู่ในน้ำจืดหรือภาวะแวดล้อมในที่เลี้ยงไม่ค่อยได้
ปลากระเบนลายเสือมีชื่อเรียกอื่น ๆ อีกว่า "ปลากระเบนเสือดาว", "ปลากระเบนลาย" หรือ "ปลากระเบนลายหินอ่อน"
เบตยูวอนนา
"เบตยูวอนนา" (Bet You Wanna) เป็นเพลงของเกิร์ลกรุปเกาหลีใต้ แบล็กพิงก์ ร้องรับเชิญโดยแร็ปเปอร์ชาวอเมริกัน คาร์ดิ บี เป็นซิงเกิลที่สี่จากอัลบั้มเปิดตัวของแบล็กพิงก์ ดิอัลบั้ม ออกจำหน่ายเมื่อวันที่ 2 ตุลาคม ค.ศ. 2020 ภายใต้สังกัดวายจีและอินเตอร์สโคป เพลงมีกำหนดส่งเข้าสถานีวิทยุร่วมสมัยของสหรัฐเมื่อวันที่ 10 พฤศจิกายน ค.ศ. 2020 แต่กลับถูกยกเลิกและไม่เคยนำมาประชาสัมพันธ์ เพลงเขียนโดยคาร์ดิ บี, โจนาธาน เดการ์ต, เมลานี จอย ฟอนตานา, ไรอัน เท็ดเดอร์, ตอเร คารร์, สตีเวน แฟรงส์, เท็ดดี และทอมมี บราวน์ และผลิตโดยสามคนหลัง
หลังจากออกจำหน่าย เพลงได้รับการตอบรับแบบคละกันจากนักวิจารณ์ บางกลุ่มยกย่องเกี่ยวกับท่อนแร็ปของคาร์ดิและความไพเราะเสนาะหู แต่ถึงอย่างนั้นเพลงกลับอยู่อันดับสามในรายชื่อห้าเพลงที่แย่ที่สุดแห่ง ค.ศ. 2020 จากหนังสือพิมพ์ นิวยอร์กโพสต์ ซึ่งมองว่าเพลงดังกล่าวด้อยยิ่งกว่า "วับ" ที่คาร์ดิเคยร่วมมือก่อนหน้า
"เบตยูวอนนา" ติดใน 100 อันดับแรกในออสเตรเลีย แคนาดา ไอร์แลนด์ ญี่ปุ่น มาเลเซีย โปรตุเกส สกอตแลนด์ สิงคโปร์ เกาหลีใต้ และสหราชอาณาจักร ถึงแม้เพลงจะไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับหนึ่งบนชาร์ตบับบลิงอันเดอร์ฮอต 100
ผู้มีส่วนร่วมทำเพลง
ดัดแปลงจากไทดัล
โครงการซานาดู
โครงการเริ่มต้นในช่วงที่ เท็ด เนลสัน ได้เรียนอยู่ที่มหาวิทยาลัยฮาร์เวิร์ด โดยได้จำลองการทำงานขั้นพื้นฐานในการเก็บรุ่นต่างๆ ของเอกสาร
Lebetanthus
Lebetanthus เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ ชิลีตอนใต้ถึงอาร์เจนตินาตอนใต้
สปีชีส์ในสกุล ได้แก่:
มิสไทยแลนด์เวิลด์ 2561
มิสไทยแลนด์เวิลด์ 2561 โดยเปิดรับสมัครในวันที่ 21 กรกฎาคม - 22 กรกฎาคม พ.ศ. 2561 และประกวดรอบตัดสินในวันที่ 15 กันยายน 2561 ณ โรงแรม เดอะ เบอร์เคลีย์ ประตูน้ำ และเก็บตัวที่อำเภอชะอำ จังหวัดเพชรบุรี และ อำเภอหัวหิน จังหวัดประจวบคีรีขันธ์ โดยสถานีวิทยุโทรทัศน์ไทยทีวีสีช่อง 3 เป็นผู้ดำเนินการถ่ายทอดสด
ลำดับ
(§) เข้ามาอยู่ใน 12 คนสุดท้าย จากระบบฟาสต์แทร็ก
โรงเรียนนวมินทราชินูทิศ เตรียมอุดมศึกษาพัฒนาการ
โรงเรียนนวมินทราชินูทิศ เตรียมอุดมศึกษาพัฒนาการ ( Nawamintharachinuthit Triamudomsuksapattanakarn School ) (อักษรย่อ: นมร.ต.อ.พ., Nmr.T.u.p.) เป็นโรงเรียนมัธยมศึกษาขนาดใหญ่ ประเภทสหศึกษาเป็นโรงเรียนในโครงการเฉลิมพระเกียรติ ในกลุ่มโรงเรียน 9 นวมินทราชินูทิศ และเป็นโรงเรียนสาขาของ โรงเรียนเตรียมอุดมศึกษาพัฒนาการแห่งแรก เป็นโรงเรียนในเครือ "อัษฎเตรียมพัฒน์" ในลำดับที่ 2
ประวัติการก่อตั้งโรงเรียน
โรงเรียนนวมินทราชินูทิศ เตรียมอุดมศึกษาพัฒนาการ จัดตั้งเนื่องในวโรกาสเฉลิมพระชนมพรรษาครบ 5 รอบ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อเป็นการเทิดพระเกียรติ โดย กระทรวงศึกษาธิการได้จัดตั้งโรงเรียนมัธยมศึกษา ขึ้นจำนวน 9 โรงเรียน สังกัดกรมสามัญศึกษา และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้พระราชทานชื่อให้ว่า " นวมินทราชินูทิศ "
โรงเรียนเตรียมอุดมศึกษาพัฒนาการ ได้รับความเชื่อถือและไว้วางใจจากผู้ปกครองของนักเรียนเป็นจำนวนมากขึ้นทุกปี ประกอบกับสถานที่ของโรงเรียนมีเนื้อที่จำกัดไม่สามารถขยายได้อีกจึงประสบปัญหาเรื่องการรองรับจำนวนนักเรียนที่เพิ่มมากขึ้น ดังนั้นกรมสามัญศึกษาจึงมีนโยบายที่จะเปิดโรงเรียนสาขาสำหรับโรงเรียนมัธยมศึกษา ซึ่งเป็นที่นิยมและต้องการของผู้ปกครอง
ปีการศึกษา 2535  โรงเรียนต้องรับนักเรียนเพิ่มเป็นจำนวน 20 ห้องเรียน จึงประสบปัญหาในเรื่อง การขยายสถานที่   นายเจต ประภามนตรีพงศ์  ได้เสนอให้ใช้สถานที่ของโรงเรียนประภามนตรี โดยใช้ชื่อ โรงเรียนสาขาเตรียมอุดมศึกษาพัฒนาการ
เมื่อประสบปัญหาในเรื่องสถานที่ กรมสามัญศึกษาจึงต้องหาสถานที่ เพื่อก่อสร้างโรงเรียนสาขาไว้รองรับนักเรียน ดร.โกวิท วรพิพัฒน์ ซึ่งขณะนั้นดำรงตำแหน่งอธิบดีกรมสามัญศึกษา ได้มอบหมายให้นายกว้าง รอบคอบ ซึ่งขณะนั้นดำรงตำแหน่งรองอธิบดีกรมสามัญศึกษา เป็นผู้ประสานงานหาที่ดินเพื่อก่อสร้างโรงเรียน และได้รับบริจาคที่ดิน 24 ไร่ ในโครงการบางนาการ์เด้น จากนางปิ่นทอง ศาลยาชีวิน ซึ่งเป็นเจ้าของโครงการบางนา การ์เด้น ตั้งอยู่ที่ ก.ม.26 ถนนบางนา-ตราด อำเภอบางบ่อ จังหวัดสมุทรปราการ กรมสามัญศึกษาพิจารณาแล้วเห็นว่าเป็นสถานที่เหมาะสม จึงรับมอบที่ดินดังกล่าว และประกาศจัดตั้งโรงเรียน เมื่อวันที่ 31 กรกฎาคม พ.ศ. 2535 โดยใช้ชื่อว่า “โรงเรียนนวมินทราชินูทิศ เตรียมอุดมศึกษาพัฒนาการ”
ความขัดแย้งระหว่างพม่ากับกะเหรี่ยง
ความขัดแย้งระหว่างพม่ากับกะเหรี่ยง (พ.ศ. 2492 – ปัจจุบัน) เป็นการขัดกันด้วยอาวุธในพม่า ซึ่งถือว่าเป็นสงครามกลางเมืองที่ยาวนานที่สุดในโลก ขบวนการชาตินิยมกะเหรี่ยงได้ต่อสู้เพื่อสิทธิในการปกครองตนเองหรือเอกราชจากพม่า ชาวกะเหรี่ยงได้ต่อสู้เพื่อให้รัฐกะเหรี่ยงเป็นเอกราชตั้งแต่ พ.ศ. 2492 ในชื่อภาษากะเหรี่ยงว่ากอทูเลย ในความขัดแย้งนานกว่าหกสิบปี มีผู้เข้ามาเกี่ยวข้องมากมาย โดยกลุ่มที่มีบทบาทมากที่สุดคือสหภาพแห่งชาติกะเหรี่ยง (ကရင် အမျိုးသား အစည်းအရုံး; ตัวย่อ KNU) ซึ่งเป็นองค์กรทางการเมืองและมีกองกำลังติดอาวุธคือกองทัพปลดปล่อยแห่งชาติกะเหรี่ยง กับตะมะดอ กองทัพของพม่า ความขัดแย้งทำให้พลเมืองหลายแสนคนต้องอพยพออกนอกพื้นที่ โดย 200,000 คนหลบหนีไปที่ประเทศไทยและยังคงอยู่ในค่ายผู้ลี้ภัย
กะเหรี่ยง
ชาวกะเหรี่ยงเป็นกลุ่มชาติพันธุ์ขนาดใหญ่กลุ่มหนึ่งในเอเชียตะวันออกเฉียงใต้ มีประชากรราว 5–7 ล้านคน มีภาษาพูดที่เป็นสำเนียงต่าง ๆ มากถึงราว 20 สำเนียง โดยกลุ่มที่เป็นกลุ่มใหญ่ที่สุดคือกะเหรี่ยงสะกอและกะเหรี่ยงโปว์ กะเหรี่ยงกลุ่มอื่น ๆ ได้แก่ กะยาห์ บเว กะยิน เบร ปะโอ เป็นต้น ภาษากะเหรี่ยงเป็นส่วนหนึ่งของกลุ่มภาษาทิเบต-พม่า และตระกูลภาษาจีน-ทิเบต
ชาวกะเหรี่ยงมาถึงดินแดนที่เป็นประเทศพม่าในปัจจุบันเมื่อราว พ.ศ. 43 เชื่อว่าชาวกะเหรี่ยงเดินทางมาจากบริเวณมองโกเลียและลงใต้มายังบริเวณที่ราบลุ่มแม่น้ำโขง อิรวดี และสาละวิน คำว่ากะเหรี่ยงนั้นเป็นคำที่ชาวไตและชาวพม่าใช้เรียก หมายถึงคนที่อยู่ตามภูเขาและป่า แต่พวกเขาไม่เคยเรียกตัวเองว่ากะเหรี่ยง
กะเหรี่ยงไม่ใช่กลุ่มชาติพันธุ์ที่มีความเป็นหนึ่งเดียวกัน กะเหรี่ยงต่างกลุ่มไม่ได้มีประวัติศาสตร์ร่วมกันภายในราชอาณาจักรก่อนที่พม่าจะเป็นอาณานิคมของอังกฤษ ชาวกะเหรี่ยงบางคนทำหน้าที่เป็นเสนาบดีภายในราชอาณาจักรอื่น ๆ เช่น ราชอาณาจักรหงสาวดี ในราวพุทธศตวรรษที่ 21 ชาวกะเหรี่ยงอื่น ๆ อยู่ในป่าตามแนวชายแดนไทย ชาวกะเหรี่ยง 20% เป็นชาวคริสต์ ในขณะที่อีก 75% เป็นชาวพุทธ มีชาวกะเหรี่ยงกลุ่มเล็ก ๆ ที่นับถือผีอยู่ในพื้นที่ที่ราบลุ่มแม่น้ำ และมีกลุ่มเล็ก ๆ เรียกกะเหรี่ยงดำเป็นมุสลิม กะเหรี่ยงโปว์คิดเป็น 80% ของประชากรกะเหรี่ยงทั้งหมด และเป็นชาวพุทธเป็นส่วนใหญ่ ผู้พูดภาษากะเหรี่ยงโปว์อยู่ในที่ราบตอนกลางและตอนล่างของพม่า และมีระบบสังคมคล้ายชาวมอญ ทำให้บางครั้งเรียกกะเหรี่ยงมอญ (Talaing Kayin) ส่วนกะเหรี่ยงสะกอเป็นกลุ่มที่มีระบบสังคมคล้ายชาวพม่า บางครั้งเรียกกะเหรี่ยงพม่า (Bama Kayin) กลุ่มนี้ถูกผลักดันให้มาอยู่ตามแนวชายแดนไทย ชาวกะเหรี่ยงอาศัยอยู่ในเทือกเขาดอว์นาและตะนาวศรีในพม่าตะวันออก พวกเขาได้พัฒนาสังคมและประวัติศาสตร์เป็นของตนเอง ในปัจจุบันมีชาวกะเหรี่ยงอยู่ในที่ราบลุ่มแม่น้ำอิรวดีราว 3 ล้านคน มีวิถีชีวิตเป็นชาวนา ชุมชนชาวกะเหรี่ยงมีความแตกต่างกันทั้งทางศาสนา ภาษา วัฒนธรรม และการกระจายตัวทางภูมิศาสตร์
ยุคอาณานิคม
การเกิดขึ้นของความขัดแย้งระหว่างกะเหรี่ยงและพม่า มีสาเหตุมาจากยุคที่เป็นอาณานิคมของอังกฤษ ในพุทธศตวรรษที่ 24 เผ่ากะเหรี่ยงที่อยู่ตามหุบเขาได้หันมานับถือศาสนาคริสต์โดยการเผยแผ่ศาสนาของมิชชันนารีชาวอเมริกัน ชาวกะเหรี่ยงได้รับราชการในกองทัพอังกฤษระหว่างสงครามพม่า-อังกฤษ การที่กะเหรี่ยงสะกอหันมานับถือศาสนาคริสต์ ทำให้พวกเขาก้าวขึ้นมามีสถานะสูงในสังคมพม่าได้ กะเหรี่ยงคริสต์จงรักภักดีต่ออังกฤษ การศึกษาแบบศาสนาคริสต์ได้สอนภาษาอังกฤษ ทำให้เข้าเป็นส่วนหนึ่งของการปกครองระบอบอาณานิคม ในขณะที่ชาวพม่าไม่ได้รับราชการทหาร และไม่ได้เข้าร่วมในระบอบอาณานิคม
การเปลี่ยนเป็นชาวคริสต์
มิชชันนารีชาวสหรัฐคนแรกมาถึงพม่าเมื่อ พ.ศ. 2356 ชาวกะเหรี่ยงคนแรกเปลี่ยนมานับถือศาสนาคริสต์เมื่อ 16 พฤษภาคม พ.ศ. 2371 มิชชันนารีนิกายแบปติสต์พบว่าชาวกะเหรี่ยงสะกอเปลี่ยนมานับถือศาสนาคริสต์ได้ง่ายกว่ากะเหรี่ยงโปว์ เพราะกะเหรี่ยงโปว์ส่วนใหญ่ได้เปลี่ยนไปนับถือศาสนาพุทธก่อนที่มิชชันนารีจะเข้ามา การเปลี่ยนมานับถือศาสนาคริสต์ของชาวกะเหรี่ยงสะกอทำให้พวกเขาต่างจากกะเหรี่ยงโปว์และชาวพม่าที่เป็นชาวพุทธ มิชชันนารีได้เรียนภาษากะเหรี่ยงและได้พัฒนาการเขียนภาษากะเหรี่ยงด้วยอักษรพม่า ดร.โจนาธาน วาเดได้สร้างพจนานุกรมและเขียนกฏไวยากรณ์ของทั้งภาษากะเหรี่ยงสะกอและภาษากะเหรี่ยงโปว์ ใน พ.ศ. 2398 ดร.ฟรานซิส มาซอน ได้ตีพิมพ์ไบเบิลเป็นภาษากะเหรี่ยงสะกอ ส่วนไบเบิลภาษากะเหรี่ยงโปว์ตีพิมพ์โดย ดี แอล ไบรตัน ในช่วง พ.ศ. 2403–2433 ชาวกะเหรี่ยงส่วนใหญ่ได้เปลี่ยนมานับถือศาสนาคริสต์ ใน พ.ศ. 2418 ได้จัดตั้งวิทยาลัยแบปติสต์ในย่างกุ้ง ต่อมาโรงเรียนนี้เป็นที่รู้จักกันในชื่อวิทยาลัยกะเหรี่ยง เพราะเป็นที่ที่ชาวกะเหรี่ยงคริสต์มาเรียนภาษาอังกฤษ ชาวกะเหรี่ยงกลุ่มที่ผ่านการศึกษาเหล่านี้สามารถเปลี่ยนแปลงเศรษฐกิจ การศึกษา และสถานะทางสังคมได้
มิชชันนารีชาวสหรัฐพยายามอธิบายจุดกำเนิดของชาวกะเหรี่ยง การพัฒนาภาษาเขียนของภาษากะเหรี่ยงทำให้มีการเรียนรู้ เกิดวรรณกรรมและวารสารที่ไม่เกี่ยวกับศาสนาขึ้น ใน พ.ศ. 2385 มิชชันนารีแบบติสต์ได้ตีพิมพ์นิตยสารภาษากะเหรี่ยงสะกอชื่อวาทูกอ (ดวงตายามเช้า) ที่ตีพิมพ์มาตลอดจนถูกเนวินยึดกิจการใน พ.ศ. 2505 สิ่งนี้ทำให้เกิดชาตินิยมกะเหรี่ยงขึ้น
ชาวกะเหรี่ยงในแถบภูเขาไม่เคยพัฒนาอาณาจักรของตนเองและไม่เคยมีอิทธิพลทางเศรษฐกิจ การติดต่อกับอังกฤษจึงเป็นโอกาสในการปรับปรุงชีวิตของตน การปกครองของพม่าในช่วงก่อนเป็นอาณานิคม ได้ผลักให้ชาวกะเหรี่ยงเข้าหาอังกฤษมากขึ้น ในช่วงที่อังกฤษยังไม่ได้ยึดครองดินแดนพม่าทั้งหมด ชาวกะเหรี่ยงที่อยู่ในดินแดนของพม่าไม่ได้รับการศึกษา ชาวกะเหรี่ยงได้หนีมายังเขตที่อังกฤษปกครองและช่วยให้อังกฤษยึดครองพม่า การที่รู้ภาษาอังกฤษและได้รับการศึกษาแบบคริสต์ทำให้กะเหรี่ยงสะกอก้าวหน้ากว่าชาวกะเหรี่ยงกลุ่มอื่น ๆ ที่เป็นกะเหรี่ยงพุทธ และทำให้กะเหรี่ยงสะกอเป็นกลุ่มแรกที่เกิดความคิดเกี่ยวกับความเป็นชาติกะเหรี่ยง และเป็นกลุ่มแรกที่สร้างองค์กรทางการเมืองของกะเหรี่ยง  และเป็นกลุ่มที่เด่นในบรรดาขบวนการของชาวกะเหรี่ยงทั้งหมด
นโยบายในสมัยอาณานิคม
ในสงครามระหว่างพม่ากับอังกฤษ กะเหรี่ยงเป็นทหารที่สำคัญในกองทัพ ในสงครามพม่า-อังกฤษ ชาวกะเหรี่ยงได้เป็นผู้นำทางให้กองทัพอังกฤษ ฝ่ายพม่าได้ลงโทษชาวกะเหรี่ยงที่เข้าข้างอังกฤษ ทำให้ชาวกะเหรี่ยงอพยพไปยังดินแดนที่อังกฤษปกครองและเกิดกลุ่มต่อต้านพม่า หลังจากอังกฤษได้ปกครองพม่าทั้งหมด และยึดมัณฑะเลย์ได้ในสงครามพม่า-อังกฤษครั้งที่ 3 กะเหรี่ยงได้เป็นผู้ช่วยอังกฤษเมื่อชาวพม่าก่อกบฏ มิชชันนารีได้เข้ามามีบทบาทในการชักนำชาวกะเหรี่ยงกดดันการก่อกบฏของพม่า จนอังกฤษปราบปรามได้สำเร็จ
นโยบายของอาณานิคมนั้นได้ใช้ที่ราบลุ่มแม่น้ำเป็นแหล่งผลิตข้าว ส่วนพื้นที่หุบเขารอบ ๆ ไม่มีความสำคัญทางเศรษฐกิจสำหรับอังกฤษ อังกฤษปกครองพม่าตอนกลางโดยตรง ส่วนเขตชายแดนที่เป็นที่อยู่ของชนกลุ่มน้อยต่าง ๆ อังกฤษปกครองโดยอ้อม การปกครองแบบนี้ส่งผลต่อปัญหาทางการเมืองในพม่ายุคหลังอาณานิคม ใน พ.ศ. 2473–2475 เกิดกบฏในพม่าเพื่อต่อต้านรัฐบาลอาณานิคมในชื่อกบฏซายาซาน ชาวกะเหรี่ยงได้ช่วยอังกฤษปราบกบฏ รวมทั้งการนัดหยุดเรียนของนักศึกษาใน พ.ศ. 2479 และการนัดหยุดงานทั่วไปใน พ.ศ. 2481
องค์กรทางการเมืองของชาวกะเหรี่ยง
กะเหรี่ยงเป็นกลุ่มชาติพันธุ์แรกในพม่าที่จัดตั้งองค์กรทางการเมือง ใน พ.ศ. 2383 ได้ตั้งองค์กรกะเหรี่ยงแบบติสต์ซึ่งเป็นองค์กรทางศาสนา องค์กรทางการเมืองแห่งแรกจัดตั้งเมื่อ พ.ศ. 2424 ในชื่อสมาคมแห่งชาติกะเหรี่ยงซึ่งมีเป้าหมายในการเป็นตัวแทนของกะเหรี่ยงทั้งหมด ไม่ว่าจะในด้านศาสนา ภาษา หรือที่อยู่อาศัย สมาชิกของสมาคมแห่งชาติกะเหรี่ยงส่วนใหญ่เป็นกะเหรี่ยงคริสต์ กลุ่มของกะเหรี่ยงพุทธได้จัดตั้งสมาคมแห่งชาติกะเหรี่ยงพุทธจัดตั้งขึ้นใน พ.ศ. 2482 ทั้งนี้ สมาคมของกะเหรี่ยงคริสต์มีความใกล้ชิดกับอังกฤษ ส่วนสมาคมของกะเหรี่ยงพุทธมีความใกล้ชิดกับพม่า สมาคมของกะเหรี่ยงคริสต์ได้ช่วยอังกฤษรบในสงครามพม่า-อังกฤษครั้งที่ 3 เมื่อ พ.ศ. 2429 ด้วย ชาวพุทธกะเหรี่ยงโปว์ปฏิเสธความพยายามของกะเหรี่ยงคริสต์ในการเป็นตัวแทนองค์กรทางการเมือง
สมาคมแห่งชาติกะเหรี่ยงเป็นองค์กรทางการเมืองที่สำคัญในสมัยอาณานิคม ในราว พ.ศ. 2463 ขบวนการชาตินิยมกะเหรี่ยงและขบวนการชาตินิยมพม่า เคลื่อนไหวในช่วงเวลาเดียวกัน ดร. ซาน ซี โป ทนายความชาวกะเหรี่ยงที่สำเร็จการศึกษาจากตะวันตกและเป็นชาวกะเหรี่ยง เป็นคนแรกที่ประกาศในที่สาธารณะว่าต้องการจัดตั้งรัฐกะเหรี่ยงใน พ.ศ. 2471 ปีเดียวกันสมาชิกสมาคมแห่งชาติกะเหรี่ยง ซอทาอายจี ได้เขียนเกี่ยวกับสัญลักษณ์แห่งชาติกะเหรี่ยง ใน พ.ศ. 2480 ได้ออกแบบธงกะเหรี่ยง ชาวกะเหรี่ยงถือว่าตนเองเป็นกลุ่มแรกที่ตั้งหลักแหล่งในพม่า สมาคมแห่งชาติกะเหรี่ยงได้พัฒนามาเป็นสหภาพแห่งชาติกะเหรี่ยงในเดือนกุมภาพันธ์ พ.ศ. 2490 หนึ่งปีก่อนที่พม่าจะได้รับเอกราช และได้จัดตั้งกองกำลังติดอาวุธขึ้น สหภาพแห่งชาติกะเหรี่ยงทำหน้าที่เป็นรัฐบาลมาครึ่งศตวรรษในพื้นที่ที่เป็นรัฐกะเหรี่ยง
ชาวกะเหรี่ยงส่วนใหญ่ไม่ได้สนับสนุนความขัดแย้งทางทหาร และไม่เคยเข้าร่วมการต่อสู้ด้วยอาวุธกับสหภาพแห่งชาติกะเหรี่ยงและกองทัพปลดปล่อยแห่งชาติกะเหรี่ยง สหภาพแห่งชาติกะเหรี่ยงสามารถครอบครองพื้นที่ที่ชาวกะเหรี่ยงเป็นชนส่วนใหญ่ได้น้อย ทำให้กลายเป็นปัญหาหลักในการรวมชาติกะเหรี่ยง
สงครามโลกครั้งที่ 2 และหลังจากนั้น
ก่อนเกิดสงครามโลกครั้งที่ 2 ขบวนการชาตินิยมกะเหรี่ยงได้เคลื่อนไหวในขั้วตรงข้ามกับขบวนการชาตินิยมพม่า ชาวกะเหรี่ยงเป็นชาวคริสต์และจงรักภักดีกับอังกฤษ ส่วนชาวพม่าต่อต้านจักรวรรดินิยมและเป็นชาวพุทธ ใน พ.ศ. 2484 มีชาวกะเหรี่ยงในกองทัพถึง 35% ในขณะที่มีประชากรเป็นชาวกะเหรี่ยงเพียง 9.34% ชาวพม่าอยู่ในกองทัพเพียง 23.7% ในขณะที่มีประชากรเป็นชาวพม่าถึง 75.11%
การยึดครองของญี่ปุ่น
การรุกรานพม่าของญี่ปุ่นใน พ.ศ. 2485 เป็นจุดเริ่มต้นของการครองอำนาจของชาวพม่า ญี่ปุ่นจัดตั้งกองทัพเอกราชพม่าเพื่อช่วยในการควบคุมประเทศ ซึ่งถือเป็นครั้งแรกที่เป็นการสร้างกองทัพของชาวพม่า โดยกองทัพนี้ไม่มีชนกลุ่มน้อยที่มีความเกี่ยวข้องกับอังกฤษอยู่ด้วย กองพลกะเหรี่ยงกองพลแรกจัดตั้งขึ้นใน พ.ศ. 2486
ชาวกะเหรี่ยงคริสต์ส่วนใหญ่ยังคงจงรักภักดีกับอังกฤษ แม้จะเป็นช่วงที่ญี่ปุ่นเข้ามายึดครอง กองทัพต่อต้านของชาวกะเหรี่ยงได้จัดตั้งขึ้นในเขตเทือกเขาทางตะวันออกของพม่า ใน พ.ศ. 2488 มีทหารกะเหรี่ยงถึง 12,000 คน กองทัพนี้ถูกฝึกเพื่อสู้รบกับกองทัพญี่ปุ่และชาวพม่าที่เข้าร่วมกับญี่ปุ่น ญี่ปุ่นได้ลงโทษชาวกะเหรี่ยงอย่างรุนแรง ในเดือนธันวาคม พ.ศ. 2487 กองทัพกะเหรี่ยงมีบทบาทสำคัญในการรบชนะญี่ปุ่นที่ตองอู นอกจากนั้นยังสามารถต่อต้านญี่ปุ่นที่เทือกเขาดอว์นาได้เป็นเวลานาน เหตุการณ์สำคัญระหว่างสงครามคือการสังหารชาวกะเหรี่ยงโดยกองทัพเอกราชพม่าใน พ.ศ. 2485 กองทัพทำลายหมู่บ้าน 400 แห่ง และคาดว่ามีผู้เสียชีวิตถึง 1,800 คน เหตุการณ์นี้ทำให้เกิดความตึงเครียดระหว่างเชื้อชาติกะเหรี่ยงและเชื้อชาติพม่า ที่อองซานพยายามเข้ามาไกล่เกลี่ย
การกลับมาของรัฐอาณานิคม
อังกฤษยังคงใช้นโยบายในการสร้างหน่วยทางการเมืองหลังยุคอาณานิคม 2 หน่วยในเขตการปกครองพม่าหลังสงครามโลกครั้งที่ 2 อย่างไรก็ตาม อิทธิพลของอองซานและกองทัพของเขาที่สนับสนุนด้วยขบวนการเสรีชนต่อต้านฟาสต์ซิสต์ได้เพิ่มขึ้น ชาวกะเหรี่ยงและชนกลุ่มน้อยอื่นๆกลัวที่จะต้องถูกบีบให้อยู่ในรัฐที่มีชาวพม่าเป็นชนกลุ่มใหญ่ ในเดือนสิงหาคม พ.ศ. 2488 ผู้นำชาวกะเหรี่ยง ซอบาอูจี และซิดนีย์ ลูนี ได้เสนอให้อังกฤษตั้งรัฐใหม่เรียกกะเรนิสถาน ในเดือนกันยายน พ.ศ. 2488 ชาวกะเหรี่ยงเสนอจะจัดตั้วสหรัฐกะเหรี่ยงชายแดน แต่รัฐบาลอังกฤษไม่ได้สนใจมากนัก เพราะอาจทำให้มีข้อเรียกร้องแบบเดียวกันจากชาวกะชีน ชีน และไทใหญ่ได้
อองซานพยายามจะรวมชนกลุ่มน้อยทั้งหมดเข้าในประเทศพม่าในอนาคต ในวันที่ 12 กุมภาพันธ์ พ.ศ. 2490 อองซานได้ลงนามในความตกลงเวียงปางหลวงกับตัวแทนชาวไทใหญ่ ชีน และกะชีน แต่ไม่มีตัวแทนจากกะเหรี่ยง หนึ่งวันก่อนการลงนามในความตกลงเวียงปางหลวง องค์กรของชาวกะเหรี่ยงได้รวมตัวเป็นสหภาพแห่งชาติกะเหรี่ยงและคว่ำบาตรการเลือกตั้งสภาร่างรัฐธรรมนูญ ทำให้ไม่มีเสียงของชาวกะเหรี่ยงเข้าไปร่วมโต้แย้ง รัฐธรรมนูญใหม่ของพม่าใน พ.ศ. 2490 ไม่สามารถแก้ปัญหาของชาวกะเหรี่ยงได้ ในวันที่ 17 กรกฎาคม พ.ศ. 2490 ผู้นำสหภาพแห่งชาติกะเหรี่ยงในย่างกุ้งสั่งให้จัดตั้งองค์กรป้องกันแห่งชาติกะเหรี่ยง และจัดตั้งการดำเนินงานใต้ดิน ในเดือนตุลาคม พ.ศ. 2490 รัฐบาลของสันนิบาตเสรีชนฯเสนอให้สหภาพแห่งชาติกะเหรี่ยงจัดตั้งรัฐกะเหรี่ยง แต่สหภาพแห่งชาติกะเหรี่ยงปฏิเสธเพราะต้องการควบคุมดินแดนมากกว่าในข้อเสนอ
พม่าหลังได้รับเอกราช
ในวันที่ 4 มกราคม พ.ศ. 2491 พม่าได้รับเอกราชจากอังกฤษ แต่โครงสร้างของรัฐยังคงอ่อนแอ ในเดือนกุมภาพันธ์ พ.ศ. 2491 ชาวกะเหรี่ยง 400,000 คน ได้ประท้วงโดยสงบเพื่อแสดงความสามัคคีในการจัดตั้งรัฐกะเหรี่ยง สามเดือนหลังจากได้รับเอกราช พรรคคอมมิวนิสต์พม่าเริ่มก่อการกบฏด้วยอาวุธ และกลุ่มกะเหรี่ยงที่ต้องการแบ่งแยกดินแดนได้เริ่มการต่อสู้เพื่อเรียกร้องเอกราช สมาชิกขององค์กรป้องกันแห่งชาติกะเหรี่ยงเคยเป็นทหารในกองทัพต่อต้านญี่ปุ่นและพม่ามาก่อน การเกิดขึ้นขององค์กรป้องกันแห่งชาติกะเหรี่ยงและรัฐบาลของสันนิบาตเสรีภาพประชาชนฯ ทำให้ความร่วมมือของชาวกะเหรี่ยงลดลงและความตึงเครียดเก่าๆระหว่างชาวกะเหรี่ยงและพม่าเกิดขึ้นอีก
การสู้รบระหว่างทหารกะเหรี่ยงและพม่าเกิดขึ้นในต้นปี พ.ศ. 2491 ในเดือนพฤษภาคม พ.ศ. 2491 รัฐบาลสันนิบาตเสรีภาพฯพยายามเจรจากับกลุ่มกบฏคอมมิวนิสต์ และเปิดทางให้กลุ่มคอมมิวนิสต์เข้าร่วมในการเมืองระดับชาติ ในขณะที่กองทัพกะเหรี่ยงประกาศว่าเป็นไปไม่ได้ที่จะร่วมมือกับรัฐบาลนี้ เดือนมิถุนายน พ.ศ. 2491 ได้มีการประชุมเพื่อหาทางแก้ไขปัญหาที่กองทัพกะเหรี่ยงเติบโตขึ้นและหยุดการก่อกบฏของฝ่ายคอมมิวนิสต์ ในช่วงเดือนพฤษภาคม – สิงหาคม มีเหตุรุนแรงเกิดขึ้นน้อยระหว่างกะเหรี่ยงและพม่าเพราะทั้งสองฝ่ายต่างต่อสู้กับคอมมิวนิสต์ ในเดือนสิงหาคม พ.ศ. 2491 เกิดความขัดแย้งระหว่างทหารพม่าและทหารกะเหรี่ยงอย่างรุนแรง ซึ่งในเวลานั้นองค์กรป้องกันแห่งชาติกะเหรี่ยงควบคุมพื้นที่ในเขตชนบทไว้ได้มาก ในวันที่ 14 สิงหาคม พ.ศ. 2491 กองทัพกะเหรี่ยงบุกเข้าทวันเตใกล้ย่างกุ้ง และยึดท่าตอน และไจคะมีในอีกสัปดาห์ต่อมา ในวันที่ 30 สิงหาคม องค์กรป้องกันแห่งชาติกะเหรี่ยงเข้ายึดมะละแหม่ง
พ.ศ. 2491 เป็นปีที่มีความรุนแรงเกิดขึ้นมากในพม่า แต่ละกลุ่มต่างมีกำลังทหารเป็นของตนเอง และพยายามเพิ่มพื้นที่ปกครองโดยใช้ความรุนแรง แบ่งเป็นกลุ่มใหญ่ได้ 2 กลุ่ม คือกลุ่มฝ่ายขวาและนิยมตะวันตกได้แก่กองทัพกะเหรี่ยง องค์กรป้องกันแห่งชาติกะเหรี่ยง กองโจรสันติภาพกะเหรี่ยง ตำรวจและกองกำลังสหภาพส่วนใหญ่ อีกกลุ่มหนึ่งเป็นฝ่ายซ้ายและต่อต้านอังกฤษ ได้แก่รัฐบาลสันนิบาตเสรีภาพฯ ทหารพม่าบางส่วนในกองทัพพม่า ชิตวุนดันซึ่งเป็นตำรวจที่ตั้งขึ้นโดยอูนุเพื่อต่อต้านกองทัพกะเหรี่ยงและตำรวจที่นิยมฝ่ายขวา กองกำลังท้องถิ่นระดับหมู่บ้านปฏิเสธคอมมิวนิสต์และฝ่ายขวา ในช่วงสี่เดือนสุดท้ายของ พ.ศ. 2491 เกิดความรุนแรงขึ้นทั่วพม่า เจ้าหน้าที่ชาวอังกฤษบางส่วนที่อยู่ในพม่าตะวันออก สนับสนุนการต่อสู้เพื่อเอกราชของพม่า และมีคนหนึ่งถูกจับกุมในย่างกุ้งเมื่อ 18 กันยายน ในวันที่ 19 กันยายน ติน ตุต ผู้นำฝ่ายขวาถูกลอบสังหารในย่างกุ้ง นายพล สมิท ดุนได้พยายามเข้ามาเป็นตัวกลางระหว่างองค์กรป้องกันแห่งชาติกะเหรี่ยงกับรัฐบาลสันนิบาตเสรีภาพฯ ในเดือนพฤศจิกายน แต่สื่อในพม่าเห็นว่าเป็นการต่อต้านสหภาพ ความตึงเครียดนี้ทำให้เกิดเหตุรุนแรงในเดือนธันวาคม กลุ่มชิตวุนดันได้ขว้างระเบิดใส่โบสถ์คริสต์ในปะลอว์ สังหารชาวกะเหรี่ยงคริสต์ 80 คน ในสัปดาห์ต่อมากลุ่มชิตวุนดันได้สังหารชาวกะเหรี่ยงไป 100 คน
การปะทุของความขัดแย้ง พ.ศ. 2492
รัฐบาลของสันนิบาตเสรีภาพฯได้อาศัยกองกำลังชาวกะเหรี่ยง กะชีน และชีนในการควบคุมการก่อความไม่สงบในพม่าหลังสงครามโลกครั้งที่ 2 กองทหารกะเหรี่ยงยังคงต่อสู้กับรัฐบาลพม่าจนถึงเดือนธันวาคม พ.ศ. 2491 ในเดือนมกราคม พ.ศ. 2491 อูนุและผู้นำกะเหรี่ยง ซอว์ บา อู จี ได้สำรวจบริเวณที่ราบลุ่มแม่น้ำอิรวดี เพื่อหาทางป้องกันความรุนแรงจากกองกำลังคอมมิวนิสต์ แต่หลังจากนั้นได้เกิดความตึงเครียดระหว่างชาวกะเหรี่ยงและพม่าขึ้น
องค์กรป้องกันแห่งชาติกะเหรี่ยงได้บุกยึดเมืองอินเส่งและปืดล้อมเมือง ทำให้ชาวพม่าในเมืองนั้นต้องตั้งกองกำลังติดอาวุธของตนเอง การเผชิญหน้าระหว่างชาวพม่าและชาวกะเหรี่ยงที่อยู่ใกล้กันได้แพร่กระจายออกไปทั้งเขตที่ราบลุ่มแม่น้ำอิรวดี ในช่วงกลางเดือกมกราคม ชาวกะเหรี่ยง 150 คนถูกฆ่าในไตก์กจี กองทัพองค์กรป้องกันแห่งชาติกะเหรี่ยงที่ไม่ได้ถูกควบคุมจากส่วนกลางเข้าโจมตีชาวพม่า
นายพลมิน หม่องซึ่งเป็นชาวกะเหรี่ยงถูกร้องขอให้ทำลายหน่วยที่นำโดยซอว์ บา อูจี ผู้นำสหภาพกะเหรี่ยง ในวันที่ 27 มกราคม พ.ศ. 2492 นายพลมิน หม่อง เข้ายึดเมืองตองอู และกลุ่มทหารกะเหรี่ยงอื่นๆเข้ายึดเมืองปยู ในวันที่ 30 มกราคม รัฐบาลพม่าประกาศให้องค์กรป้องกันแห่งชาติกะเหรี่ยงเป็นองค์กรนอกกฎหมาย อูนุประกาศปลดทหารในกองทัพที่เป็นชาวกะเหรี่ยงออกทั้งหมด นายพลสมิท ดุนถูกปลดและตั้งเนวินขึ้นมาแทน ทหารที่เป็นชาวกะเหรี่ยงนั้นถ้าเข้าร่วมกับกลุ่มกบฏจะถูกส่งตัวเข้าค่าย และสั่งทหารเข้ายึดเมืองอินเส่งคืนเมื่อ 31 มกราคม พ.ศ. 2492 ส่วนตองอูยึดคืนมาได้ในเดือนมีนาคม พ.ศ. 2492 และยึดเมืองอินเส่งคืนได้สำเร็จในเดือนพฤษภาคม พ.ศ. 2492 หลังจากที่สูญเสียอย่างหนักทั้งสองฝ่าย ในวันที่ 14 มิถุนายน พ.ศ. 2492 สหภาพแห่งชาติกะเหรี่ยงประกาศจัดตั้งรัฐกะเหรี่ยงอิสระหรือกอทูเลย์
พัฒนาการของความขัดแย้งพม่า-กะเหรี่ยง
สหภาพแห่งชาติกะเหรี่ยงได้ประกาศสงครามกับรัฐบาลทหารพม่าเมื่อ 31 มกราคม พ.ศ. 2492 ซึ่งเป็นจุดเริ่มต้นของความขัดแย้งที่มีการสู้รบตามฤดูกาล ตั้งแต่ พ.ศ. 2493 เป็นต้นมา ความขัดแย้งได้ดำเนินไป นายพลสมิท ดุน ปฏิเสธที่จะเข้าร่วมกับฝ่ายกบฏ สหภาพแห่งชาติกะเหรี่ยงได้ต่อสู้กับกองทัพพม่าและประสบความสำเร็จหลายครั้ง ใน พ.ศ. 2497 หน่วยบริการของอังกฤษซึ่งเป็นหน่วยงานในสมัยอาณานิคมและลูกจ้างหลายคนโน้มเอียงไปทางฝ่ายกะเหรี่ยงถูกปิด กองทัพพม่าพยายามปิดล้อมกองทัพกะเหรี่ยงด้วยนโยบายสี่ตัด ซึ่งจะควบคุมในด้านอาหาร เงินทุน การศึกษา และกำลังคน วิธีนี้มีประสิทธิภาพมาก ในระหว่าง พ.ศ. 2506 – 2507 มีการเจรจาสันติภาพแต่ไม่ได้ผล
ความขัดแย้งระหว่างพม่ากับกะเหรี่ยงได้ปรากฏออกไปภายนอกในรูปของความขัดแย้งที่มีการสู้รบในเขตเทือกเขาตามแนวชายแดนไทย-พม่า แต่ในช่วง พ.ศ. 2493 – 2503 มีทหารกะเหรี่ยงเข้าโจมตีชาวพม่าในที่ราบลุ่มปากแม่น้ำอิรวดี นโยบายสี่ตัดของกองทัพพม่าทำให้กองทัพกะเหรี่ยงในบริเวณที่ราบลุ่มแม่น้ำอิรวดีต้องไปสู้รบในเขตเทือกเขาตามแนวชายแดน ตั้งแต่ พ.ศ. 2509 โบเมียะขึ้นเป็นผู้นำสหภาพแห่งชาติกะเหรี่ยงในเขตตะวันออกและได้เป็นหัวหน้าสหภาพแห่งชาติกะเหรี่ยงใน พ.ศ. 2519 และได้เปลี่ยนข้อเรียกร้องจากการต่อสู้เพื่อเรียกร้องรัฐเอกราชหรือกอทูเลย์มาเป็นสิทธิในการปกครองตนเอง ประวัติศาสตร์การต่อสู้ของชาวกะเหรี่ยงจึงถูกเขียนขึ้นใหม่ และประวัติศาสตร์ของคอมมิวนิสต์กลายเป็นแรงบันดาลใจของสหภาพแห่งชาติกะเหรี่ยง
สหภาพแห่งชาติกะเหรี่ยงขึ้นถึงจุดสูงสุดของอำนาจในระหว่าง พ.ศ. 2523 – 2533 ใน พ.ศ. 2532 ได้มีข้อเสนอหยุดยิงที่เสนอโดยกองทัพพม่าแต่สหภาพแห่งชาติกะเหรี่ยงปฏิเสธ ใน พ.ศ. 2537 มีการเจรจาสันติภาพระหว่างรัฐบาลทหารพม่ากับสหภาพแห่งชาติกะเหรี่ยง แต่สหภาพแห่งชาติกะเหรี่ยงไม่ยอมรับการสงบศึก สหภาพแห่งชาติกะเหรี่ยงคาดหวังว่าประชาคมนานาชาติจะกดดันพม่าได้ ต่อมาในเดือนธันวาคม พ.ศ. 2537 มีการจัดตั้งกองทัพกะเหรี่ยงพุทธประชาธิปไตย ทหารกะเหรี่ยงพุทธได้แสดงความไม่พอใจเกี่ยวกับการต่อต้านชาวพุทธของเจ้าหน้าที่ท้องถิ่นที่เป็นชาวคริสต์ของสหภาพแห่งชาติกะเหรี่ยง และไม่พอใจการฉ้อราษฎร์บังหลวงภายในสหภาพแห่งชาติกะเหรี่ยง ของผู้นำที่นับถือศาสนาคริสต์ และการตัดสินใจยุติการเจรจาของสหภาพแห่งชาติกะเหรี่ยง กองทัพกะเหรี่ยงพุทธเข้ายึดมาเนอปลอว์ที่ใกล้ชายแดนไทยได้ ด้วยความช่วยเหลือของกองทัพพม่า
คณะกรรมการพาราลิมปิกออสเตรีย
คณะกรรมการพาราลิมปิกออสเตรีย (Österreichische Paralympische Committee, OPC, Austrian Paralympic Committee, รหัสไอโอซี: AUT) เป็นคณะกรรมการพาราลิมปิกแห่งชาติที่เป็นตัวแทนของประเทศออสเตรียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่เวียนนา ประเทศออสเตรีย ก่อตั้งเมื่อปี พ.ศ. 2541 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากออสเตรียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
ความขัดแย้งระหว่างพม่ากับกะเหรี่ยง
พัฒนาการของความขัดแย้งพม่า-กะเหรี่ยง
ในระหว่าง พ.ศ. 2538 – 2540 มีการประชุมกันหลายครั้งระหว่างทหารพม่ากับสหภาพแห่งชาติกะเหรี่ยงแต่โบเมียะไม่ยอมรับการสงบศึกที่เสนอโดยรัฐบาล ใน พ.ศ. 2540 สหภาพแห่งชาติกะเหรี่ยงเรียกร้องให้ปล่อยนักโทษการเมือง ในปีเดียวกันนี้ สหภาพแห่งชาติกะเหรี่ยงได้จัดตั้งกองกำลังสันติภาพกะเหรี่ยง ใน พ.ศ. 2541 ได้มีการจัดตั้งกลุ่มสงบศึกขนาดเล็กทางเหนือของรัฐกะเหรี่ยงในตองอู ส่วนทางตอนใต้ของรัฐกะเหรี่ยง มีชาวกะเหรี่ยงสองพี่น้องฝาแฝดจัดตั้งกองกำลังพระเจ้า หรือก๊อด อาร์มี่ ขึ้นในเดือนกุมภาพันธ์ พ.ศ. 2540 กลุ่มนี้ได้เข้ายึดสถานทูตพม่าในกรุงเทพและโรงพยาบาลในจังหวัดราชบุรี แต่ถูกปราบปรามไป
หลังจากที่มาเนอปลอว์แตก สหภาพแห่งชาติกะเหรี่ยงได้สูญเสียพื้นที่ทางเหนือคือกอมูราไปด้วย จึงสูญเสียรายได้จากภาษีและการค้าชายแดน รวมทั้งผลจากการเปลี่ยนนโยบายการต่างประเทศของสหรัฐและไทยเปลี่ยนไป การให้ที่พักคอมมิวนิสต์สิ้นสุดลง ดังนั้นเมื่อสหภาพแห่งชาติกะเหรี่ยงโจมตีท่อส่งน้ำมันในรัฐกะเหรี่ยงเมื่อ พ.ศ. 2538 รัฐบาลสหรัฐได้ส่งคำเตือนถึงสหภาพแห่งชาติกะเหรี่ยงอย่างเป็นทางการเป็นครั้งแรก
กองทัพกะเหรี่ยงพุทธประชาธิปไตย
ในช่วงแรก กองทัพกะเหรี่ยงพุทธร่วมมือกับกองทัพพม่า การจัดองค์กรจึงเป็นไปเพื่อสนับสนุนรัฐบาลพม่า ไม่เคยพัฒนานโยบายทางการเมืองเกี่ยวกับชาตินิยมกะเหรี่ยง พรรคนี้ขาดทักษะทางด้านภาษาอังกฤษ ทำให้ได้รับการสนับสนุนในระดับนานาชาติต่ำ ไม่มีนโยบายประชาธิปไตย เสรีภาพ สิทธิมนุษยชน และอื่นๆ ที่เป็นที่นิยมในประชาธิปไตยแบบตะวันตก ในบริเวณควบคุมของกะเหรี่ยงพุทธจะสอนภาษาพม่าแทนที่จะเป็นภาษากะเหรี่ยง กองทัพกะเหรี่ยงพุทธส่วนใหญ่ได้เปลี่ยนรูปไปเป็นกองกำลังป้องกันชายแดน
บทบาทของไทยและสหรัฐอเมริกา
รัฐบาลไทยเคยใช้รัฐกะเหรี่ยงเป็นรัฐกันชนกับพม่า หลังจากสงครามโลกครั้งที่ 2 รัฐบาลไทยเกรงภัยจากคอมมิวนิสต์ที่ได้ตั้งพรรคทั้งในไทยและพม่า โดยได้รับการสนับสนุนจากจีน ไทยและสหรัฐจึงสนับสนุนกบฏกะเหรี่ยงในช่วง พ.ศ. 2503 – 2533 สหรัฐยังให้การสนับสนุนรัฐบาลพม่าในการต่อสู้กับคอมมิวนิสต์ด้วย โบเมียะกล่าวว่ารัฐกะเหรี่ยงเป็นรัฐกันชนที่ไม่ให้คอมมิวนิสต์ในไทยและพม่ารวมตัวกัน นโยบายของรัฐไทยเปลี่ยนไปในช่วง พ.ศ. 2533 พม่าได้เป็นสมาชิกอาเซียนใน พ.ศ. 2540 ไทยได้ยุติการให้ความช่วยเหลือกองกำลังกะเหรี่ยง
ชาวกะเหรี่ยงเริ่มข้ามพรมแดนมายังไทยใน พ.ศ. 2527 ซึ่งเป็นผลมาจากนโยบายสี่ตัดของกองทัพพม่า ในราว พ.ศ. 2538 มีชาวกะเหรี่ยงนับหมื่นคนอาศัยในค่ายผู้อพยพตามแนวชายแดนไทย หลังจากมาเนอปลอว์แตกใน พ.ศ. 2538 มีชาวกะเหรี่ยงจำนวนมากข้ามพรมแดนมายังไทย การนำวิถีพม่าสู่สังคมนิยมมาใช้ทำให้สหภาพแห่งชาติกะเหรี่ยงเพิ่มฐานทางการเงินของตนเอง จากการค้าผ่านแนวชายแดนกับไทย โดยเก็บภาษีขาเข้าและขาออก สหภาพแห่งชาติกะเหรี่ยงและกะเหรี่ยงติดอาวุธอื่นๆใช้ค่ายผู้อพยพในไทยเป็นแหล่งสนับสนุนวัตถุดิบ
หลังจากมาเนอปลอว์แตกใน พ.ศ. 2538 ผู้นำสหภาพแห่งชาติกะเหรี่ยงได้ย้ายฐานที่มั่นมาอยู่ใกล้ชายแดนไทยที่แม่สอด ทำให้เกิดความตึงเครียดระหว่างผู้นำสหภาพแห่งชาติกะเหรี่ยงและเจ้าหน้าที่ของสหภาพแห่งชาติกะเหรี่ยงที่อยู่ในพม่า โดยเฉพาะเขตตะนาวศรี กองทัพพม่าได้รุกใหญ่ใน พ.ศ. 2540 ทำให้มีผู้อพยพระลอกใหม่เข้ามาในไทย ชายแดนไทยในบริเวณแม่สอดได้ปิดลงในระยะเวลาสั้นๆ เมื่อ พ.ศ. 2553 เพราะความตึงเครียดระหว่างสหภาพแห่งชาติกะเหรี่ยงกับกองทัพกะเหรี่ยงพุทธประชาธิปไตย
ผู้อพยพ
มีประชาชนอย่างน้อย 2 ล้านคนจากชนกลุ่มน้อยที่หลากหลายเป็นผู้ไร้ที่อยู่อาศัยในพม่า ชนกลุ่มน้อยอีกราว 2 ล้านคนกลายเป็นผู้อพยพในประเทศเพื่อนบ้าน กลุ่มใหญ่ที่สุดคือชาวกะเหรี่ยงที่เริ่มอพยพเข้าสู่ไทยใน พ.ศ. 2527 สหภาพแห่งชาติกะเหรี่ยงได้ประโยชน์จากค่ายผู้อพยพในไทยในฐานะเป็นที่หลบภัยและเป็นแหล่งสนับสนุนอาหารและวัสดุอื่นๆ ผ่านสมาชิกในครอบครัวที่อยู่ในค่ายผู้ลี้ภัย มีชาวกะเหรี่ยงและกะเรนนีราว 2 แสนคนอยู่ในค่ายผู้ลี้ภัย ตามแนวชายแดนไทย-พม่า มีชาวกะเหรี่ยง 73,775 คน ที่ได้ไปตั้งหลักแหล่งในประเทศตะวันตกในเดือนกรกฎาคม พ.ศ. 2554 ส่วนใหญ่เป็นที่สหรัฐ
พราหมณ์พาวรี
พราหมณ์พาวรี เป็นพราหมณ์ผู้เป็นอาจารย์ของพระอชิตเถระซึ่งต่อมาเป็นศิษย์ผู้เป็น 16 ใน 80 พระอสีติมหาสาวกของพระพุทธเจ้า